**Pekka Lagerblom** (født 19. oktober 1982 i Lahtis) er en finsk tidligere fotballspiller. Han har blant annet spilt for klubbene FC Lahti, SV Werder Bremen, 1. FC Nürnberg, 1. FC Köln, Alemannia Aachen, FSV Frankfurt, VfB Stuttgart II, RB Leipzig, IFK Mariehamn og Hamarkameratene. Lagerblom har spilt 12 landskamper for Finlands herrelandslag og har flere kamper på aldersbestemte landslag.

Hans eldre bror, Lasse Lagerblom, har for øvrig også spilt fotball på øverste nivå i Finland.

Klubbkarriere
-------------

Lagerblom startet sin fotballkarriere hos hjemklubben FC Lahti, og i sesongene 2003 og 2004 spilte han 55 seriekamper og scoret 13 mål i Veikkausliiga. I januar 2004 meldte han overgang til tyske SV Werder Bremen, hvor han på vårsesongen fikk med seg en seier i både Bundesligaen og DFB-Pokal. Etter å ha slitt med å etablere seg i førstelagstroppen ble han lånt ut til 1. FC Nürnberg den påfølgende vårsesongen, hvor han spilte totalt 11 seriekamper.

På sommeren 2006 meldte han overgang til 1. FC Köln i et forsøk på å få flere førstelagskamper, og fikk totalt 27 seriekamper og scoret ett mål frem til sommeren 2007. Da meldte han overgang til TSV Alemannia Aachen, hvor han spilte 40 seriekamper frem til sommeren 2009. I begynnelsen av juni 2009 forlot han Alemannia Aachen og skrev under på en ettårskontrakt med FSV Frankfurt, hvor han fikk 13 seriekamper. Den 6. juli 2010 meldte han overgang til VfB Stuttgart II, hvor han spilte 30 seriekamper under 2010/2011-sesongen. 

Sommeren 2011 satte han kursen mot 3. Liga, hvor han skrev under for RB Leipzig. Her fikk han problemer med å etablere seg på førstelaget, og fikk kun syv seriekamper. Den 20. februar 2013 forlot han tysk fotball og dro hjem til Finland, hvor han skrev under for IFK Mariehamn i Veikkausliiga. Selv etter å ha spilt 21 seriekamper for IFK Mariehamn valgte han å forlate klubben ved sesongslutt, og signerte deretter under på en kontrakt med Hamarkameratene, hvor han var tiltenkt midtstopperplass.

I juni 2014 ble Lagerblom og Hamarkameratene enige om å si opp kontrakten med spilleren. I juli samme år skrev han under kontrakt med den svenske klubben Ånge IF.

Landslagskarriere
-----------------

Lagerblom fikk, i likhet med Juha Pasoja, sin offisielle landslagsdebut for Finland den 16. november 2003 i en kamp mot Honduras, hvor han kom inn som innbytter for Alexei Eremenko. Lagerblom fikk totalt 12 kamper frem til 2006.

Meritter
--------

Werder Bremen
* Bundesligaen (1): 2003–2004
* DFB-Pokal (1): 2003–2004

Referanser
----------

1. ↑  Transfermarkt.de – Lagerblom wird Frankfurter (Publisert 4. juni 2009, besøkt 22. desember 2013)
2. ↑  Transfermarkt.de – Ernst und Lagerblom zu RB Leipzig (Publisert 6. juni 2011, besøkt 22. desember 2013)
3. ↑  
IFKMariehamn.com – Finsk tidigare landslagsmittfältare ansluter till IFK Arkivert 24. desember 2013 hos Wayback Machine. (Publisert 20. februar 2013, besøkt 22. desember 2013)
4. ↑  H-A.no – Sylling Olsen og Lagerblom klare Arkivert 24. desember 2013 hos Wayback Machine. (Av Arve Hovelstuen Blystad. Publisert og besøkt 21. desember 2013)
5. ↑  H-A.no – Pekka reiser hjem Arkivert 26. desember 2015 hos Wayback Machine. (Av Kai Kristiansen. Publisert 26. juni 2014, besøkt 19. september 2014)
6. ↑  ST.se – Ånge värvar CL-meriterat Arkivert 24. september 2015 hos Wayback Machine. (Publisert 17. juli 2014, besøkt 19. september 2014)
7. ↑  11v11.com – Honduras v Finland, 16 November 2003 (Besøkt 22. desember 2013)

Eksterne lenker
---------------

* (en) Pekka Lagerblom – FIFA Rediger på Wikidata

* (en) Pekka Lagerblom – Transfermarkt Rediger på Wikidata

* (en) Pekka Lagerblom – national-football-teams.com Rediger på Wikidata

* (en) Pekka Lagerblom – WorldFootball.net Rediger på Wikidata

* (de) Pekka Lagerblom – fussballdaten.de Rediger på Wikidata

* (en) Pekka Lagerblom – Soccerway Rediger på Wikidata

* (en) Pekka Lagerblom – EU-Football.info Rediger på Wikidata

* (en) Pekka Lagerblom – FBref Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |